ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για μεταποίηση της απόφασης 96/743/ΕΚ σχετικά με τη θέσπιση ειδικών μέτρων για την προσωρινή απαγόρευση της σύστασης συνολικής εγγύησης για ορισμένες πράξεις εξωτερικής κοινοτικής διαμετακόμισης (Κείμενο που παρουσιάζει ενδιαφέρον για τον ΕΟΧ) (97/583/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση του τελωνειακού κώδικα (1), όπως τροποποιήθηκε τελευταία από τον κανονισμό (ΕΚ) αριθ. 82/97 του Ευρωπαϊκού Κοινοβουλίου και του Συμβουλίου (2), και ιδίως το άρθρο 249,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τη θέσπιση ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3), όπως τροποποιήθηκε τελευταία από τον κανονισμό (ΕΚ) αριθ. 89/97 (4), και ιδίως το άρθρο 362,

Εκτιμώντας:

ότι, βάσει του άρθρου 362 του κανονισμού (ΕΟΚ) αριθ. 2454/93, η σύσταση συνολικής εγγύησης δύναται να απαγορευθεί προσωρινά για εμπορεύματα τα οποία παρουσιάζουν αυξημένο κίνδυνο εξαπάτησης, μετά από αίτηση ενός ή πολλών κρατών μελών 7

ότι η Επιτροπή, με την απόφασή της 96/743/ΕΚ, της 9ης Δεκεμβρίου 1996, σχετικά με τη θέσπιση ειδικών μέτρων για την προσωρινή απαγόρευση της σύστασης συνολικής εγγύησης για ορισμένες πράξεις εξωτερικής κοινοτικής διαμετακόμισης (5), αποφάσισε να παρατείνει την προσωρινή απαγόρευση της δυνατότητας σύστασης συνολικής εγγύησης για πράξεις εξωτερικής κοινοτικής διαμετακόμισης όσον αφορά, αφενός, τα τσιγάρα της διάκρισης 2402 20 του εναρμονισμένου συστήματος όταν η μεταφερόμενη ποσότητα υπερβαίνει τις 35 000 μονάδες και, αφετέρου, ορισμένα εμπορεύματα που περιλαμβάνονται στον κατάλογο του παραρτήματος της εν λόγω απόφασης, λόγω του αυξημένου κινδύνου εξαπάτησης κατά τις πράξεις αυτές 7

ότι τα εμπορεύματα που αναφέρονται στην προαναφερόμενη απόφαση αποτελούν αντικείμενο νέας εξέτασης και ότι ορισμένα από αυτά, ήτοι τα τυριά και το πηγμένο γάλα για τυρί, το σιτάρι, το σμιγάδι και η σίκαλη, έχουν χαρακτηρισθεί ως μη παρουσιάζοντα αυξημένο κίνδυνο εξαπάτησης η οποία να αιτιολογεί απαγόρευση σύστασης συνολικής εγγύησης 7

ότι για τα υπόλοιπα εμπορεύματα που αναφέρονται στην εν λόγω απόφαση υπάρχει πάντα κίνδυνος εξαπάτησης 7

ότι τα προβλεπόμενα μέτρα στην παρούσα απόφαση είναι σύμφωνα με τη γνώμη που εξέφρασε η επιτροπή τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 96/743/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων, σύμφωνα με το άρθρο 362 παράγραφος 2 του κανονισμού (ΕΟΚ) αριθ. 2454/93. Αρχίζει να ισχύει την 1η Αυγούστου 1997.

Βρυξέλλες, 28 Ιουλίου 1997.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 17 της 21. 1. 1997, σ. 1.

(3) ΕΕ αριθ. L 253 της 11. 10. 1993, σ. 1.

(4) ΕΕ αριθ. L 17 της 21. 1. 1997, σ. 28.

(5) ΕΕ αριθ. L 338 της 28. 12. 1996, σ. 105.

ΠΑΡΑΡΤΗΜΑ

>ΘΕΣΗ ΠΗΝΑΚΑ>